องค์การบริหารส่วนตำบลบางคนที

องค์การบริหารส่วนตำบลบางคนที เป็นองค์กรปกครองส่วนท้องถิ่นที่ครอบคลุมพื้นที่ของตำบลบางคนที (เฉพาะนอกเขตเทศบาลตำบลบางนกแขวก) และตำบลยายแพงทั้งตำบล ในอำเภอบางคนที จังหวัดสมุทรสงคราม เดิมมีฐานะเป็นสภาตำบลใน พ.ศ. 2517 วันที่ 22 พฤษภาคม พ.ศ. 2517 ก่อนที่จะยกฐานะเป็นองค์การบริหารส่วนตำบลในปี พ.ศ. 2539 วันที่ 25 ธันวาคม พ.ศ. 2539 ก่อนที่ต่อมากระทรวงมหาดไทยได้พิจารณาเขตองค์การบริหารส่วนตำบลยายแพง ที่มีประชากร 1,602 คนและ 383 ครัวเรือน (ณ เดือนธันวาคม 2546) ไม่ผ่านเกณฑ์ด้านประชากรและรายได้ จึงให้ยุบรวมเข้ากับองค์การบริหารส่วนตำบลบางคนที วันที่ 15 กันยายน พ.ศ. 2547 ปัจจุบันเขตองค์การฯ มีประชากรทั้งหมด 3,301 คน

พื้นที่องค์การบริหารส่วนตำบลบางคนที ตั้งอยู่บริเวณทิศเหนือของอำเภอบางคนที จังหวัดสมุทรสงคราม ตั้งอยู่ห่างจากที่ว่าการอำเภอบางคนทีประมาณ 3 กิโลเมตร ศาลากลางจังหวัดสมุทรสงครามประมาณ 15 กิโลเมตร อยู่ห่างจากกรุงเทพมหานครประมาณ 96 กิโลเมตร ส่วนด้านตะวันตกของเขตองค์การบริหารส่วนตำบลมีแม่น้ำแม่กลองไหลผ่านเป็นแหล่งน้ำสำคัญ มีพื้นที่รับผิดชอบ 7.46 ตารางกิโลเมตร หรือคิดเป็นพื้นที่ 4,662.5 ไร่ เป็นที่ตั้งของวัดสำคัญอย่างวัดบางคณฑีในและวัดสินวิเศษศรัทธาราม (วัดต้นมะม่วง) ซึ่งทั้งสองวัดได้จัดตั้งเป็นวัดตั้งแต่ พ.ศ. 2325

 อ้างอิง 

 แหล่งข้อมูลอื่น 

 เว็บไซต์องค์การบริหารส่วนตำบลบางคนที

บางคนที